GENERÁLNA PROKURATÚRA
SLOVENSKEJ REPUBLIKY

VIII/1 Spr 121/23/1000
Zbierka služobných predpisov
generálneho prokurátora
Slovenskej republiky
Por. č. 1/2024

P O K Y N

generálneho prokurátora Slovenskej republiky

z 8. januára 2024,

ktorým sa mení a dopĺňa pokyn generálneho prokurátora Slovenskej republiky por. č. 2/2007 z 25. mája 2007 o inventarizácii majetku a záväzkov na prokuratúre v znení pokynu
generálneho prokurátora Slovenskej republiky
por. č. 12/2014 z 10. novembra 2014

Podľa § 10 ods. 2 zákona č. 153/2001 Z. z. o prokuratúre v znení neskorších predpisov vydávam tento pokyn: 

Čl. I 

Pokyn generálneho prokurátora Slovenskej republiky por. č. 2/2007 z 25. mája 2007 o inventarizácii majetku a záväzkov na prokuratúre v znení pokynu generálneho prokurátora Slovenskej republiky por. č. 12/2014 z 10. novembra 2014 sa mení a dopĺňa takto:

1.	V čl. 2 odsek 6 znie:

„(6) Inventarizácia hmotného majetku okrem zásob a peňažných prostriedkov v hotovosti sa vykonáva v lehote ustanovenej v odseku 4.1b)“.

2.	V čl. 2 ods. 7 sa vypúšťa písmeno a). 

Doterajšie písmená b) až d) sa označujú ako písmená a) až c).

3.	V čl. 2 ods. 7 písm. a) sa vypúšťa slovo „materiálových“.

4.	V čl. 3 ods. 1 písmeno c) sa vypúšťa slovo „materiálové“.

5.	V čl. 3 ods. 2 písmeno a) znie:

„a) dlhodobý hmotný majetok,“. 

6.	V čl. 3 ods. 2 sa za písmeno a) vkladá nové písmeno b), ktoré znie:

„b) dlhodobý nehmotný majetok,“.

Doterajšie písmená b) až d) sa označujú ako písmená c) až e).

7.	V čl. 4 ods. 2 písmeno g) znie:

„g) vytlačenie inventúrnych súpisov hmotného majetku, nehmotného majetku a zásob.“.

8.	V čl. 4 ods. 3 sa vypúšťa písmeno d).

Doterajšie písmená e) a f) sa označujú ako písmena d) a e).

9.	V čl. 7 písmeno c) znie:

„c)	zisťuje pri fyzickej inventúre skutočný stav majetku a označenie majetku inventárnym číslom, inventarizuje všetok majetok nachádzajúci sa v inventarizovanom objekte, ktorý  porovnáva s inventúrnym súpisom majetku za prítomnosti zamestnancov, ktorí tento majetok užívajú,“.

10.	V čl. 7 písmeno k) znie:

„k)	posudzuje stav inventarizovaného majetku a navrhuje spôsob ďalšieho nakladania s ním.“.

11.	V čl. 8 odsek 8 sa vypúšťa slovo „materiálových“.

12.	V čl. 8 odsek 9 sa na konci pripája táto veta:

„Pri inventúre cenín sa postupuje obdobným spôsobom ako pri inventúre pokladničnej hotovosti.“.

13.	 V čl. 8 odseky 10 a 11 znejú:

„(10) Ak vzniknú pri inventúre pohľadávok a záväzkov v jednotlivých prípadoch pochybnosti o ich správnosti, ktoré nie je možné odstrániť pri inventúre, je potrebné bezodkladne vykonať opatrenia na nápravu.

(11) Pri inventúre pohľadávok je potrebné overiť, či medzi nimi nie sú pohľadávky nezaplatené v lehote splatnosti a zistiť, aké opatrenia boli vykonané na ich vymoženie.“.

14.	V čl. 8 odsek 14 znie:

„(14) Fyzickej inventúry sa zúčastňuje zamestnanec zodpovedný za majetok. Ak ide o inventúru pri zmene zodpovedného zamestnanca, musí sa jej zúčastniť zamestnanec, ktorý funkciu odovzdáva, i zamestnanec, ktorý funkciu preberá. Pokiaľ sa zodpovedný zamestnanec nemôže zúčastniť fyzickej inventúry, táto sa vykonáva za prítomnosti členov osobitnej komisie, ktorá musí mať minimálne troch členov. Členov osobitnej komisie vymenúva na generálnej prokuratúre generálny prokurátor, na krajskej prokuratúre krajský prokurátor.“.

Čl. II

Tento pokyn nadobúda účinnosť 10. januára 2024.

podpis
Dr. h. c. JUDr. Maroš  Ž i l i n k a, PhD.
generálny prokurátor Slovenskej republiky